ביום ראשון, 29/12/19, נערך אירוע הוקרה בבנין עיריית חיפה לשלוחי חב”ד בחיפה, בהשתתפות ראש העיר חיפה ד”ר עינת קליש רותם וסגניה. בפגישה הציגו השלוחים את הפעילות הענפה בכל רחבי העיר, עם קשישים וסטודנטים, עם חולים ועולים חדשים ולכל אזרח בעיר, ליהודים ושאינם.
אתם בוודאי שואלים מי הם שלוחי חב”ד? אולי פגשתם בהם ברחוב, כשהציעו להניח תפילין או לקחת ערכה של נרות שבת. אולי התוודעת לפעילות החסד העניפה שלהם בעירנו חיפה ואולי נסעת לאי-שם ברחבי העולם והופתעת לגלות ש”עד לכאן הם הגיעו” כשבחיוך הזמינו אותך להתארח לסעודת שבת.
בוידאו מיוחד שהופק לרגל האירוע נצפתה ראש העיר באירועי חב”ד השונים ברחבי העיר ובנאומה הודתה לשלוחים שעושים עבודת קודש ובזכותם האיר מאירה וטובה יותר. ראש העיר, ד”ר עינת רותם קליש, הבטיחה להמשיך לתמוך ולסייע לפעילות ולכל המצטרך. גם סגנה הרב מיכי אלפר הודיע כי יפתח את דלתו לכל פרויקט למען התושבים והרב אריה בליטנטל חבר המועצה סיפר על האירועים שקרו ושיקרו בקרוב בעזרת העירייה. השלוחים הודו לעירייה על הרצון, התמיכה והשיתוף פעולה למען כלל תושבי העיר!